
Tisztelt Képviselő-testületek!

I. Előzmények:

A Magyarország helyi önkormányzatairól szóló 2011. évi CLXXXIX. törvény (Mötv.) 81.§ (3) bekezdésének f) pontja szerint a jegyző évente beszámol a képviselő-testületnek a Hivatal tevékenységéről.

Az Mötv. 84.§ (1) bekezdése szerint „A helyi önkormányzat képviselő-testülete az önkormányzat működésével, valamint a polgármester vagy a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatok ellátására polgármesteri hivatalt vagy közös önkormányzati hivatalt hoz létre.”
II. A döntéshez szükséges információk, tájékoztatások:

A 2020. október 1. napján hatályba lépett új SZMSZ változása okán 2021. január 1. napjától a Városüzemeltetési Osztály feladatköréből kikerültek a beruházással kapcsolatos feladatok.

2021-ben a Hivatal engedélyezett létszáma 69 fő volt. 2021. december 31-én 5 fő üres álláshely volt. Tartósan üres álláshelyeink Fóton: főépítészi asszisztens, informatikus és pályázati ügyintéző, Csomádon: általános igazgatási ügyintéző és pénzügyi ügyintéző.
A kilépő és a belépő új kollégák száma 9 fő. A 2021-es évben 5 fő sikeres közigazgatási szakvizsgát tett.
A Fóti Közös Önkormányzati Hivatal felújítása részben pályázati támogatással a 2021. évben folytatódott, mely magában foglalja a főépület tetőcseréjét, továbbá az irodák elektromos felújítását, a felázott falrészeken a régi vakolat eltávolítását, padlóburkolat cseréjét, az ügyfélszolgálat akadálymentessé tételét, mely biztosítja a kulturált ügyfélfogadást.
Fót Város Önkormányzatának Képviselő-testülete 2021-ben 132 képviselő-testületi, a veszélyhelyzet alatt 117 polgármesteri határozatot hozott, 20 rendeletet alkotott meg (10 önálló és 10 módosító rendelet.)

Csomád Község Önkormányzatának Képviselő-testülete 2021-ben 54 db előterjesztést és 12 rendeletet fogadott el.
A közjogi szervezetszabályozó eszközök közül 2021-ben az alábbi utasítások születtek:

· jegyzői-polgármesteri együttes utasítás: 2
· polgármesteri utasítás: 1
· jegyző utasítás: 6
A Hivatal ügyiratszám statisztikája:

1. 28.736 iktatott főszám

9.558+ Csomád 

2. 59.324 iktatott alszám

13.664+Csomád 

Mindezek alapján - és a mellékletben olvasható Beszámoló tartalmára is figyelemmel - kérem a Tisztelt Testületeket az alábbi határozati javaslat megvitatására és elfogadására.

III. Határozati javaslatok (külön Csomád és külön Fót részére!):
…/2022.(V. 16.) KT-határozat

Csomád Község Önkormányzatának Képviselő-testülete a Fóti Közös Önkormányzati Hivatal 2021. évi tevékenységéről szóló beszámolót elfogadja.

Felelős: jegyző

Határidő: azonnal

…/2022.(V. 26.) KT-határozat

Fót Város Önkormányzat Képviselő-testülete a Fóti Közös Önkormányzati Hivatal 2021. évi tevékenységéről szóló beszámolót elfogadja.

Felelős: jegyző

Határidő: azonnal

Jogszabályi hivatkozás:

· Magyarország helyi önkormányzatairól szóló 2011. évi CLXXXIX. törvény (Mötv.) 81.§ (3) bekezdésének f) pontja – a Jegyző beszámolási kötelméről 
Melléklet: 

1. sz. melléklet: beszámoló
